Hallo mitenand...    Ich bin jetzt doch scho es wiili weg und es wird Ziit mich wiederemal zmaelde.  Ich han scho dermasse viel erlaebt, dassi scho gar nuem weiss,  wasi verzelle soell, aber ich probiers jetzt eifach mal:    Mini Schwoeschter und ich haend D'Schwiz also am 21.Januar verlah und sind losgreist richtig Trinidad & Tobago (Karibik), mit uebernachtig in Venezuela.  Alles isch nach Plan verloffe bis uf de chli zwueschefall, dass oises Flugi vo Venezuela uf Trinidad 15h verspoetig gha haet. hahaha...  Es isch no luschtig zum das so verzelle, aber waemmer am morge frueh am flughafe staht und de flueger am 09:15 woett naeh und am halbi  9ni e Frau chunnt go saege, dass de check-in schalter nuem ufgaht und de flug erscht z'nacht am halbi eis fluegt, daenn ischs erscht richtig luschtig   . Mir sind daenn aber so richtig verwoehnt worde vode Fluggsellschaft. Sie haend ois ines Hotel gad bim Strand bracht und det haemmer am pool choenne ligge und feins aesse uebercho. Schlussentli simmer daenn also mit viel verspoetig, aber trotzdem gluecklich und gsaettigt z'Port of Spain, Trinidad acho und vo oisere Familie guet empfange worde.      Trinidad...  Wunderschoen... und es git scho viel z'zviel z'verzelle.  Mir sind jede Tag ade Sunne, verbraenned ois und undernaemed laessigi sache mit oisne verwandte.  Im moment laufed gad d'Vorbereitige fuer "the greatest show on earth", de Carnival. Alli luet sind total usem huesli. Da isch de Carnival, chli aehnlich wie z'Rio eifach halt chli chliiner.  Grossi Parties  stiiged, d'Luet sind am trainiere fuer die 2 taeg wos vom morge frueh bis z'abig spaat dur d'strasse tanzed i ihrne bikinis und am radio lauft de ganz Tag s'gliiche.  Mini Tante haet ihri eige Carnival-Tanzband gruendet und mit dere werded au mir am tanze sii. Im moment isch sie wie e wildi am Kostuem naehie.    Da mir ja zwei wuche da sind, abr underbroche dur e Reis uf Tobago, d'Nachbarinsle, wirdi d'Foetli vo Trinidad laufend ergaenze.